સમસ્ત બાબરા તાલુકાને સાચવી શકે તેવો શેઠ કુદરતી કોપથી રાજામાંથી રંક બની જતા પોતાના પરિવાર સાથે બાબરા છોડી મુંબઇની વાટ વ્યવસાય અર્થે પકડવા તૈયારી દર્શાવતા અમુક લોકો દ્વારા તેમના રાચરચીલા મકાન ગોડાઉન વેચાણથી માંગવામાં આવેલા ત્યારે તેમના પત્ની દ્વારા મિલ્કત વેચી રકમ હાથવગી કરવા અને મુંબઇ તરફના પ્રયાણમાં આ રકમ દિશા સુચક સાબીત થવા કરેલુ, પરંતુ અબોલ પશુ પ્રત્યેમા પ્રેમમાં રંગાયેલા શેઠ ધરમશી હરભમે... બાબરાની ધરતીના અંજળ ખુટયા આટલુ બોલી તમામ મિલ્કત ગૌસેવામાં આપી દેવાની ઇચ્છા વ્યકત કરી બાબરાના મહાજનોને બોલાવી ઢોરવાડો ઉભો કરવા માટે તમામ મિલ્કત લખી આપી પશુ પ્રત્યે ઉદાર સખાવત આપી એક અબોલ પશુ પ્રેમી તરીકે નામના મેળવી ઘડીભરમાં મનનો રાજા બની ગયા હતાં.